Dwayne Johnson

Amerikansk fotballkarriere

Før Dwayne forfulgte en karriere som fribryter, spilte han amerikansk fotball. Han fikk stipendiat ved University of Miami, og spilte der for College-laget Miami Hurricanes. Fra sin plass som Outside Line-backer gjorde han tingene sine bra og han hadde planer om å satse på en karriere i NFL. Dessverre pådro han seg en skulderskade og endte opp i den canadiske ligaen. Det var da Dwayne bestemte seg for å prøve seg på fribryting. Familien hans hadde lange tradisjoner i denne bransjen, og han ble signert av Vince McMahons World Wrestling Federation.

World Wrestling Entertainment

Johnson fikk sitt gjennombrudd i World Wrestling Federation. Før han han ble tildelt navnet The Rock var han kjent under aliaset Rocky Maivia, som en hyllest til sin far, Rocky Johnson, og sin farfar Peter Maivia, som begge var profesjonelle fribrytere. Av respekt for WWE legenden Don «The Rock» Muraco ville han først ikke kalle seg The Rock, men Vince McMahon klarte å overtale ham. 
Dwayne debuterte for WWF på Survivor Series 1996, som Rocky Maivia, etter å ha wrestlet for andre, mindre fribryterforbund.
I starten av sin karriere i WWE var han en babyface (såkalte «good-guys» som publikum skal juble for). Publikum svarte med å bue ham ut. Derfor ble han medlem i «Nation of Domination» sammen med Farooq, Mark Henry og The Godfather hvor han ble en heel (såkalte «bad-guys» som publikum skal hate). Under denne perioden fikk han også artistnavnet The Rock. Etter hvert tok han over lederskapet i Nation of Domination fra Farooq, og hans popularitet økte.
The Rock ledet Team WWF til seier mot Team WCW/ECW (The Alliance) under InVasion pay-per-viewen. Dette var like etter Vince McMahon hadde kjøpt opp rivalen World Championship Wrestling.
Da han kom tilbake til WWE, ble han nok en gang heel og startet sin siste feud (krangel) med Stone Cold Steve Austin som «sluttet» på WrestleMania XIX i 2003.
The Rock returnerte i 2004 for å hjelpe Mick Foley. De startet en feud mot Evolution (Triple H, Randy Orton, Ric Flair og Batista) som sluttet under WrestleMania XX hvor The Rock hadde sin hittil siste kamp.
The Rock viste seg på noen RAW episoder, og han sier selv at han aldri ville slutte helt å jobbe for WWE. Han fikk varemerket «The Rock» av Vince McMahon i 2002, så han eier alle rettighetene til logoene og frasene til The Rock.
Den 4. april 2011, var The Rock gjestevert på Wrestlemania 27. På RAW, dagen etter wrestlemania utfordret John Cena The Rock til en kamp på neste års turnering. The Rock godtok utfordringen, og det blir en av hovedkampene som for øvrig holdes i The Rocks hjemby Miami den 1. april 2012
16.September 2011 annonserte WWE at The Rock skal gjøre comeback, hvor han skal delta i en tag-team match på Survivor Series, den 20 november. 
Han var i en kamp mot John Cena på Wrestlmania 28. Han beseiret Cena tilslutt.
The Rock annonserte på Twitter at han skulle komme tilbake og ta WWE tittelen.

Fraser

The Rock er kjent for fraser som: «If you smell... what the Rock is cookin'», «Just bring it!», «Know your role, and shut your mouth!», «It doesn't matter what your name is!» og «Take that (objekt), shine it up real nice, turn that sum-bitch sideways and stick it straight up your candy ass!» «The jabroni beatin', pie eatin', trail blazin', eyebrow raisin', running fast, whuppin' ass, People's Champ, THE ROCK!». Han er også kjent for å omtale seg selv i tredje person som for eksempel: «The Rock says...» og «Finally, The Rock has come back to ...».

Skuespillerkarriere

The Rock satser nå fullt på sin skuespillerkarriere. Han spilte i Mumien vender tilbake i 2001, og hadde hovedrollen i oppfølgeren Skorpionenes Konge (sic) i 2002. På denne tiden var han også en av WWEs mest populære fribrytere. Dwayne hadde hovedrollen i filmen Welcome to the Jungle i 2003. Etter det spilte han inn filmen Walking Tall. I 2005 spilte han i filmen Be Cool med John Travolta, Uma Thurman, Vince Vaughn, Negin Mahdavi og Andre 3000. Han spilte rollen som «Sarge» i filmen Doom i 2006. I filmen Gridiron Gang spiller han rollen som fotballtreneren «Sean Porter». Han sier selv at rollen han spiller reflekterer fotballtreneren han hadde da han spilte amerikansk fotball. Han hadde sin første hovedrolle i filmen Skorpionens konge. For å spille den rollen tjente han 5,5 millioner USD, noe som er verdensrekord i første hovedrolle. Hans mest populere skuespiller rolle er Luke Hobbs i Fast and Furious-filmene. The Rock ble kåret til verdens best betalte skuespiller i 2016.